Filadelfiakirken Oslo

Filadelfiakirken eller, Filadelfiakirken Oslo er en kristen menighet og flerstedskirke, tilknyttet pinsebevegelsen i Norge. Kirken er en av de største pinsemenighetene i Norge, og hadde  tilskuddstellende medlemmer i 2022. Kirken driver et utstrakt arbeid i inn- og utland.

Historie 
Filadelfia Oslo ble grunnlagt av Thomas Ball Barratt, i 1916 og var den første menigheten i Kristiania som hadde tilslutning til pinsebevegelsen. Selv om menigheten formelt ble dannet i 1916, nesten ti år etter etableringen av pinsebevegelsen i Norge, hadde «menigheten» allerede holdt møter i Kristiania, i ulike leide lokaler helt fra 1910. Ved stiftelsen hadde Filadelfiakirken omtrent 200 medlemmer. I 2012 hadde menigheten ca. 2 000 medlemmer. Av disse var 1825 døpte og 538 tilhørige (barn). 

Menigheten har alltid hatt en spesielt sentral plass i pinsebevegelsen i Norge, gitt dens opphav og størrelse.

Menighetens bygg i St. Olavs gate 24, det «nye» Filadelfia ble innviet i 1938, etter en omfattende ombygning. Ifølge Th. Barratts memoarer var arkitekt Thomas Strandskogen formann i byggekomiteen.

I 2010 ble en ny ombygging påbegynt, som vil resultere i ny forgård med foajé, kaffebar og kontorlokaler. 

I 2014 tok menigheten kirkebegrepet inn i forsamlingens nye navn, Filadelfiakirken. 

Kirken omtaler seg selv som en flerstedskirke. Kirken består består av seks forsamlinger: 

 Filadelfiakirken Sentrum (St. Olavs gate 24, Oslo)
 Filadelfia International Church (St. Olavs gate 24, Oslo)
 Microfila Barnekirke (St. Olavs gate 24, Oslo)
 Ungfila (St. Olavs gate 24, Oslo)
 Filadelfiakirken Lillestrøm 
 Filadelfiakirken Enebakk

Forstandere (kronologisk)
 Thomas Ball Barratt
 Osvald Orlien
 Knut Petersen
 Paul Paulsen
 Erling Strøm
 Morgan Kornmo
 David Østby
 Egil Svartdahl
 Daniel Egeli
 Forstanderfellesskap bestående av: Håkon Jahr (Leder av forstanderteamet), Daniel Egeli (Forstander) og Andreas Hegertun (forstander)

Virksomhet 
Filadelfiakirkens viktigste virkegrener er:
 Søndagsgudstjenester m/søndagsskole
 Møtepunkt – søndagsgudstjeneste
 Ungfila (ungdomsmiljø)
 Filadelfia bibelskole 
 Alpha-kurs, grunnkurs i kristen tro
 Småfellesskap- et møtested i hjemmet
 Filos – ungdomsklubb på Sagene
 Senter for bønn og sjelesorg

Misjon 
Filadelfiakirken har fra begynnelsen hatt ansvar for misjonærer i ulike verdensdeler. Gjennom Pinsemisjonen støtter menigheten misjonsarbeid i bl.a. Kongo (gjennom CELPA), Filippinene, India, og Midtøsten.

Noen av de mest aktive misjonærene utsendt eller støttet fra menigheten har vært Robert Bergsaker (India),  Laura Strand (Sør-Afrika), Odd Børresen (Kongo), Torborg Larsen (Israel), Solvor og Geir Hande (Niger), Unni og Werner Haugen (Kongo), Heidi og Roberto Enconado (Filippinene) m.fl.

Lederskap 
Menigheten har både et administrativt og et åndelig lederskap. Det åndelige lederskapet består av et lederråd (også kalt eldsteråd), pastorer med ulike ansvarsområder, og forstanderteam. Eldsterådet velges av menighetens øverste organ, menighetens medlemmer.

Pastorene:
 Daniel Egeli (forstander)
 Andreas Hegertun (forstander)
 Håkon Jahr (Leder av forstanderteamet)
 Egil Svartdahl (pastor)
 Tore Deila (pastor)
 Kristin Hauge Roaldsnes (pastor)
 Halvard Hauge Roaldsnes (pastor)
 Chris-Michael Børud Gustavsen (ungdomspastor)
 Linn Lindtveit (barne- og familiepastor)
 Laila Egeli Austeng (barnepastor)
 David André Østby (lovsangspastor)

Modermenighet 
Menigheten Filadelfia Blaker, på Blaker er utpost for Filadelfiakirken. 

Filadelfiakirken er modermenighet for flere internasjonale, ikke norsk-etniske menigheter i Oslo: 
 Church of Pentecost
 Shalom Eritrean Pentecostal Church
 Shekinah Church
 Filipino Christian Church

Se også 
 Thomas Ball Barratt
 Karsten Ekorness
 Egil Svartdahl
 Pinsemisjonen
 FBO - Filadelfia Bibelskole Oslo

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS
 Brox, Torill F. (redaktør). 2009. Årbok 2009. For Pinsebevegelsen i Norge. Korsets Seier Publikasjoner AS 
 www.filadelfia.no/

Eksterne lenker 
 Filadelfia Oslos hjemmeside
 Ungfila – ungdomsarbeidet
 Filadelfia Oslos Alpha-kurs 

Menigheter i Oslo
Norske pinsemenigheter